ศบค.ยืนยัน ไม่มีการปกปิดตัวเลขผู้ป่วยโควิด-19 การตรวจหาเชื้อเป็นตามเกณฑ์สอบสวนโรคที่ทั่วโลกยอมรับ
ศบค.ยืนยัน ไม่มีการปกปิดตัวเลขผู้ป่วยโควิด-19 การตรวจหาเชื้อเป็นตามเกณฑ์สอบสวนโรคที่ทั่วโลกยอมรับนพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. ยืนยันว่า ไม่มีการปกปิดหรือซ่อนตัวเลขผู้ป่วยโควิด-19 ซึ่งขอให้มั่นใจว่ากระทรวงสาธารณสุขทำการตรวจหาเชื้อเป็นไปตามเกณฑ์ และข้อกำหนดของการสอบสวนโรค ตามหลักระบาดวิทยาที่ทั่วโลกยอมรับ ประกอบกับการทำ แนวทางค้นหาผู้ป่วยแบบเชิงรุก (Active Case Finding )ที่สามารถระบุกลุ่มเป้าหมายชัดเจน ขณะเดียวกันจำนวนสถานที่ห้องปฏิบัติการตรวจเชื้อ COVID-19 ปัจจุบันมี 80 แห่ง และกำลังเพิ่มเป็น 110 แห่งทั่วประเทศ อีกทั้งกระทรวงสาธารณสุขกำลังพัฒนาแนวทางการตรวจหาเชื้อ โดยอาจเพิ่มช่องทางตรวจเชื้อโควิด-19 แบบ Drive Thru Test หรือการตรวจผ่านตู้ตรวจเชื้อแบบ “walking through” ที่มีลักษณะคล้ายตู้โทรศัพท์สาธารณะ แบบต่างประเทศ เพื่อลดการสัมผัสโดยตรงระหว่างผู้ที่อาจมีเชื้อและเจ้าหน้าที่การแพทย์ รวมทั้งยังย่นระยะเวลาในการตรวจเชื้อด้วยนอกจากนี้ ยืนยันว่า การตรวจเชื้อโควิด-19 ในไทย มีศักยภาพ สามารถตรวจได้วันละประมาณ 20,000 บาท ทั่วประเทศ แบ่งเป็น กทม 10,000 ราย และต่างจังหวัด 10,000 ราย อย่างไรก็ตาม ในช่วงเทศกาลสงกรานต์ ขอให้ประชาชนปฏิบัติตาม พ.ร.ก.ฉุกเฉิน และตามประกาศเพิ่มเติมของแต่ละจังหวัด โดยเฉพาะกรณีห้ามเมาแล้วขับ